ຄົນ​ລາວ ອາ​ເມ​ຣິ​ກັນ ຮຽນ​ຮູ້​ ຈາກ ດ​ຣ. ມາ​ຕິນ ລູ​ເທີ ຄິງ​ ໃນການ​ຕໍ່​ສູ້ເພື່ອ​ ຄວາມ​ສະ​ເໝີ​ພາບ​ດ້ານ​ຊົນ​ຊາດ​ຊົນ​ເຜົ່າ
ທ່ານ​​ກ່າວ​ອີກວ່າຄຳ​ເວົ້າ​ຂອງ ດ​ຣ. ​ຄິງຍັງ​ມີ​ຄວາມ​ໝາຍ​ແລະ​ແທດ​ເໝາະ​ກັບ​​ຊີ​ວິດ​ຂອງ​ຄົນ​ທີ່ຢູ່​ໃນສະ​ພາບ​ທີ່​ຫຍໍ້​ທໍ້ ຫລືບໍ່​ເທົ່າ​ທຽມ​ຄົນ​ອື່ນແລະ​ຢາກ​ປົດ​ປ່ອຍ​ໂຕ​ເອງ​ອອກ​ຈາກ​ສະ​ພາບນັ້ນ.
ນັ້ນຄືຄຳເຫັນຕອນນຶ່ງຂອງ ດຣ ມາຕິນ ລູເທີ ຄິງ, ຊາວອາເມຣິກາເຊື້ອສາຍອາຟຣິກາທີ່ກ່າວຢູ່ໃນຄຳປາໄສຂອງທ່ານ ທີ່ເອີ້ນວ່າ “I have a dream” ຢູ່ເທິງເວທີຕໍ່ໜ້າຝູງຊົນຫລາຍພັນຄົນທີ່ເດີນຂະບວນເຂົ້າມາເຕົ້າໂຮມກັນຢູ່ທີ່ນະຄອນຫລວງວໍຊິງຕັນໃນວັນທີ 28 ສິງຫາ, 1963 ຊຶ່ງແປວ່າ: “ຂ້ອຍມີຄວາມຝັນວ່າມື້ນຶ່ງ ປະເທດຊາດນີ້ຈະກ້າວຂຶ້ນ ຈະເຮັດໃຫ້ໄດ້ຕາມຄວາມໝາຍອັນແທ້ຈິງຂອງຄວາມເຊື່ອທາງສາດສະໜາຂອງຕົນ, ພວກເຮົາຍຶດຖືເອົາຄວາມຈິງເຫຼົ່ານີ້ໃຫ້ເປັນຫລັກຖານທີ່ວ່າມະນຸດທຸກຄົນຖືກສ້າງຂຶ້ນມາໃຫ້ເທົ່າທຽມກັນ ” ເພື່ອລະນຶກເຖິງຜົນງານອັນສຳຄັນຂອງທ່ານຄິງຜູ້ສ້າງປະຫວັດສາດຂອງອາເມຣິກາໃນດ້ານຄວາມສະເໝີພາບທາງດ້ານຊົນຜິວພັນ ກໍຄືວັນທີ 15 ມັງກອນພວກເຮົາໄດ້ສຳພາດທ່ານເສລີ ເທບພະພອນ, ຜູ້ນຳທ່ານນຶ່ງຂອງປະຊາຄົມລາວຢູ່ໃນເມືອງຊັກຄຣາແມນໂຕຂອງລັດຄາລິຟໍເນຍ ໃນນາມທີ່ເປັນສະມາຊິກຂອງປະຊາຄົມຄົນເຊື້ອສາຍເອເຊຍ ທີ່ຫາກໍ່ເຂົ້າມາຕັ້ງຖິ່ນຖານໃນສະຫະລັດໃນບໍ່ເທົ່າໃດທົດສະວັດມານີ້ທ່ານກໍໄດ້ຮຽນຮູ້ບົດຮຽນໃນການຕໍ່ສູ້ເພື່ອຄວາມສະເໝີພາບດ້ານຊົນຊາດຊົນເຜົ່າຂອງ ດຣ ຄິງນີ້ ຫລາຍຊຶ່ງທ່ານກ່າວດັ່ງນີ້: ທ່ານກ່າວອີກວ່າຄຳເວົ້າຂອງ ດຣ ຄິງຍັງມີຄວາມໝາຍແລະແທດເໝາະກັບຊີວິດຂອງຄົນທີ່ຢູ່ໃນສະພາບທີ່ຫຍໍ້ທໍ້ ຫລືບໍ່ເທົ່າທຽມຄົນອື່ນແລະຢາກປົດປ່ອຍໂຕເອງອອກຈາກສະພາບນັ້ນ ຊຶ່ງທ່ານກ່າວວ່າ: ດຣ ຄິງເກີດເມື່ອວັນທີ 15 ມັງກອນ, ປີ 1929 ແລະເສຍຊີວິດໄປໃນປີ 1968 ຍ້ອນຖືກລອບສັງຫານ ສະນັ້ນວັນທີ 15 ມັງກອນກໍຖືກຕັ້ງໃຫ້ເປັນວັນພັກທາງການຂອງສະຫະລັດທີ່ເອີ້ນວ່າວັນ Martin Luther King Jr ນັບແຕ່ປີ 1971 ເປັນຕົ້ນມາ ເບິ່ງວີດິໂອ ວີດິໂອກ່ຽວກັບຂ່າວນີ້: